CELEX: 32017D2071
Language: sk
Date: 2017-11-13 00:00:00
Title: Rozhodnutie Rady (SZBP) 2017/2071 z 13. novembra 2017, ktorým sa vymenúva osobitný zástupca Európskej únie pre Zakaukazsko a pre krízu v Gruzínsku

14.11.2017   
            
            
               SK
            
            
               Úradný vestník Európskej únie
            
            
               L 295/55
            
         ROZHODNUTIE RADY (SZBP) 2017/2071
   z 13. novembra 2017,
   ktorým sa vymenúva osobitný zástupca Európskej únie pre Zakaukazsko a pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada prijala 8. júla 2014 rozhodnutie 2014/438/SZBP (1), ktorým sa pán Herbert SALBER vymenúva za osobitného zástupcu Európskej únie (OZEÚ) pre Zakaukazsko a pre krízu v Gruzínsku.
            
         
               (2)
            
            
               Rada 17. februára 2017 prijala rozhodnutie (SZBP) 2017/299 (2), ktorým sa mandát OZEÚ pre Zakaukazsko a pre krízu v Gruzínsku predlžuje do 30. júna 2018.
            
         
               (3)
            
            
               V nadväznosti na vymenovanie pána Herberta SALBERA do inej funkcie by sa za OZEÚ pre Zakaukazsko a pre krízu v Gruzínsku na obdobie od 13. novembra 2017 mal vymenovať pán Toivo KLAAR.
            
         
               (4)
            
            
               OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,
            
         PRIJALA TOTO ROZHODNUTIE:
   Článok 1
   1.   Mandát pána Herberta SALBERA ako osobitného zástupcu Európskej únie (OZEÚ) pre Zakaukazsko a pre krízu v Gruzínsku sa týmto končí k 15. augustu 2017.
   2.   Pán Toivo KLAAR sa týmto vymenúva za OZEÚ pre Zakaukazsko a pre krízu v Gruzínsku na obdobie od 13. novembra 2017 do 30. júna 2018. Svoj mandát bude vykonávať v súlade s rozhodnutím (SZBP) 2017/299.
   3.   Rada môže na základe posúdenia Politického a bezpečnostného výboru a na návrh vysokého predstaviteľa Únie pre zahraničné veci a bezpečnostnú politiku rozhodnúť, že sa mandát OZEÚ skončí skôr.
   Článok 2
   Výdavky spojené s administratívnou kontinuitou v období medzi mandátmi OZEÚ od 15. augusta 2017 do 12. novembra 2017 sa kryjú finančnou referenčnou sumou stanovenou v článku 5 ods. 1 rozhodnutia (SZBP) 2017/299.
   Článok 3
   Toto rozhodnutie nadobúda účinnosť dňom jeho prijatia.
   Článok 1 ods. 1 a článok 2 sa uplatňujú od 15. augusta 2017.
   
      V Bruseli 13. novembra 2017
      
         
            Za Radu
         
         
            predsedníčka
         
         F. MOGHERINI
      
   
   
      (1)  Rozhodnutie Rady 2014/438/SZBP z 8. júla 2014, ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 200, 9.7.2014, s. 11).
   
      (2)  Rozhodnutie Rady (SZBP) 2017/299 zo 17. februára 2017, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 43, 21.2.2017, s. 214).